The Legend of Korra

The Legend of Korra er bandarískur teiknimyndaþáttur skapaður af Bryan Konietzko og Michael Dante DiMartino. Þættirnir voru sýndir á Nickelodeon-sjónvarpsstöðinni frá 2012 til 2014. Sýning þáttanna var flutt yfir á Nick.com sumarið 2014 þar sem að síðustu 18 þættirnir voru sýndir. Þættirnir eru framhaldssyrpa af . Þættirnir fjalla um næstu endurholgun Avatarsins og eftirmanneskju Avatar Aangs sem er unglingsstelpan Korra og þarf hún ásamt vinum að kljást við pólitíska andstæðinga í nútímavæðandi heimi. Teiknistíll þáttana er byggður á japönskum teiknimyndum og nýtist einnig við asíska heimsspeki. Þættirnir glíma við ýmis flókin mál s.s. jafnréttishyggju, hryðjuverk, andahyggju, fasisma, áfallaröskun, kynjajafnrétti og kynhneigð.

Upphaflega áttu þættirnir að vera 12-þátta mínísyrpa en Nickelodeon pantaði 14 þætti í viðbót eftir að þeir sáu nokkra tilbúna þætti. Þessir 14 þættir voru gerðir að annarri þáttaröðinni og vegna vinsælda pantaði Nickelodeon seinna 26 þætti til viðbótar sem DiMartino og Konietzko skiptu upp í þáttaraðir þrjú og fjögur með 13 þáttum hvor.

Suður-kóreska teiknimyndafyrirtækið Studio Mir vann að öllum 12 þáttunum í fyrstu þáttaröð en vegna vinnuálags tóku ekki þátt í þáttaröð 2. Japanska teiknimyndafyrirtækið Studio Pierrot kom í staðinn og vann að fyrri helmingnum. Studio Mir samþykkti svo að vinna að seinni helmingnum og einnig að vinna við þáttaraðir 3 og 4.

Aðalpersónur.

Korra - Nýi Avatarinn á eftir Aang. Skapbráð og viljasterk ung stelpa frá Suðurpólnum sem þarf að læra að vaxa og þroskast í hlutverk Avatarsins. Korra var oft til í að lenda í slögum en þroskast þegar á þættina líður og kynnist auðmýkt. Korra stjórnar vatni ásamt hinum þrem frumefnunum. Í lokaþáttaröðinni verður Korra ástfangin af bestu vinkonu sinni Asami Sato. Raddsett af Janet Varney.

Mako - Skynsamur og ábyrgðarfullur strákur. Mako er eldbeitir og ásamt bróður sínum Bolin ræktaði hann Pro-Bending-íþróttina. Hann kynnist Korru þegar hún laumast inn á völlinn. Mako verður seinna lögreglumaður í Lýðveldisborg og er alltaf til að hjálpa Korru kljást við andstæðinga hennar. Raddsettur af David Faustino.

Bolin - Yngri bróðir Makos og ræktaði einnig Pro-Bending. Bolin er jarðbeitir. Hann er trúgjarn brandarakall og tekur ekki mörgu alvarlega. Hann þroskast þegar á líður þættina. Hann á eldmörðinn Pabu (Dee Bradley Baker). Raddsettur af PJ Byrne.

Asami Sato - Umhyggjusöm rík ung stelpa og dóttir stofnanda Future Industries. Asami er verkfræðingur, uppfinningakona og atvinnubílstjóri. Hún er einnig atvinnukona í sjálfsvarnarlistum. Asami byrjar með Mako en þau hætta saman og verður seinna besta vinkona Korru. Asami verður ástfangin af Korru í lokaþáttaröðinni. Raddsett af Seychelle Gabriel.

Tenzin - Yngsti sonur Aangs og Katöru. Hann er loftbeitikennari Korru og lærimeistari hennar. Tenzin á fyrst í erfiðleikum með að kenna Korru að stjórna lofti en hún lærir það á endanum á fyrstu þáttaröðinni. Hann er alltaf alvarlegur og vill helst ekki nýta loftvald til ofbeldis. Raddsettur af J. K. Simmons.

Lin Beifong - Elsta dóttir Toph Beifong og lögreglustjóri Lýðveldisborgar. Hún er jarð- og málmbeitir. Hún er mjög ströng og á við flókin fjölskyldumál að stríða. Hún handtekur Korru fyrir skemmdarverk í fyrsta þættinum en lærir svo að meta hana þegar Korra þroskast. Raddsett af Mindy Sterling.

Jinora - Elsta dóttir Tenzins og Pemu. Hún er gáfuð, róleg, hlýðin en samt þrjósk þegar hún er ósammála föður sínum. Í annarri þáttaröðinn leiðir hún Korru inn í Andaheiminn og verður seinna Loftbeitimeistari í endanum á þriðju þáttaröð. Raddsett af Kiernan Shipka.

Naga - Ísbjarnarhundur Korru. Hún er mikill fjörkálfur og trygg Korru. Raddsett af Dee Bradley Baker.

Amon - Leiðtogi byltingarsinna Lýðveldisborgar að nafni "Jafnaðarsinnar" sem vilja útrýma öllum frumefnabeitum og byggja upp algjört jafnræði. Amon er hæfileikaríkur og hugrakkur bardagalistamaður sem hefur þann einstaka hæfileika að gera frumefnabeitingu einstaklings óvirkan varanlega. Raddsettur af Steve Blum.

Unalaq - Frændi Korru og höfðingi vatnsættbálksins. Hann er máttugur vatnsbeitir og mjög andlega tengdur maður sem ætlar sér að gerast myrkur Avatar og tortíma heiminum í þeim tilgangi að endurskapa hann í eigin mynd. Raddsettur af Adrian LaTourelle.

Zaheer - Frumkvöðull hóps anarkista með það markmið að binda enda á Avatar hringrásina og steypa öllum ríkisstjórnum heimsins af stóli. Hann er heillandi, gáfaður og þolinmóður loftbeitir sem nýtur góðs af heimspeki Lofthirðingjana. Raddsettur af Henry Rollins.

Kuvira - Grimmur fasisti sem er harðákveðin í að koma uppi lögum og reglum í Jarðkonungsdæminu með hernaði og eigin umsjón. Hún er stolt, metnaðargjörn, viljasterk og valdagráðug málmbeitir sem gerir hvað sem er til að ná sínum markmiðum. Einnig er hún heillandi, það mikið að jafnvel Bolin og óteljandi íbúar Jarðkonungsdæmisins gengu í lið með henni í þeirri trú að einræði væri það besta til að halda uppi friði, sameiningu og sterku skipulagi. Raddsett af Zelda Williams.

Þáttalisti.

Í heildina voru 52 þættir framleiddir og var þeim skipt í fjórar þáttaraðir eða "Bækur".